35. ΝΟΜΟΣ υπ’ αριθ. 515 της 30 Δεκ. 1976 /11 Ιαν. 1977 (ΦΕΚ Α΄  2) Περί αυξήσεως, του, υπέρ του Οργανισμού Διαχειρίσεως Ειδικών Πόρων Εργασιακών Σωματείων (ΟΔΕΠΕΣ), ποσοστού επί των εξ εισφορών ετησίων εσόδων της Εργατικής Εστίας και ρυθμίσεως συναφών θεμάτων. Άρθρ.1.-1.Το, υπό της περιπτ. α΄ της παρ. 1 του άρθρ. 2 του Ν.Δ. 891/1971 «περί οικονομικής υποβοηθήσεως εργασιακών σωματείων και ενώσεων», προβλεπόμενον ποσοστόν 25% ετησίως επί των εξ’ εισφορών εσόδων της Εργατικής Εστίας, υπέρ του Οργανισμού Διαχειρίσεως Ειδικών Πόρων Εργασιακών Σωματείων (ΟΔΕΠΕΣ), αυξάνεται εξαιρετικώς δια το έτος 1976 πέραν της, υπό του Π.Δ. 717/1976 «περί αυξήσεως υπέρ του ΟΔΕΠΕΣ ποσοστού επί των εξ εισφορών εσόδων της Εργατικής Εστίας δια το έτος 1976», γενομένης κατά 5% αυξήσεως και κατά έτερον ποσοστόν 7%. 2.Ωσαύτως δια το έτος 1977 το ως άνω ποσοστόν εξ 25%, δύναται να αυξηθή δια Π.Δ/τος, εκδιδομένου προτάσει του Υπουργού Εργασίας μέχρι 37% κατ’ ανώτατον όριον. 3.Η ισχύς του υπό της διατάξεως του άρθρ. 14 του Νόμ. 435/1976 «περί τροποποιήσεως και συμπληρώσεως ενίων διατάξεων εργατικών τινων νόμων και ρυθμίσεως συναφών θεμάτων» προβλεπομένου Π.Δ/τος, άρχεται από 1ης Ιαν. 1976. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 38,12 (γ) Τεύχος ΣΤ101-Σελ. 26 